CELEX: C2004/262/91
Language: da
Date: 2004-10-23 00:00:00
Title: Sag T-321/04: Sag anlagt den 29. juli 2004 af Air Bourbon mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/48
            
         Sag anlagt den 29. juli 2004 af Air Bourbon mod Kommissionen for De Europæiske Fællesskaber
   (Sag T-321/04)
   (2004/C 262/91)
   Processprog: fransk
   Ved De Europæiske Fællesskabers Ret i Første Instans er der den 29. juli 2004 anlagt sag mod Kommissionen for De Europæiske Fællesskaber af Air Bourbon, Sainte-Marie, La Réunion (Frankrig), ved avocat Sauveur Vaisse, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning K(2003)4708 endelig udg. af 16. december 2003, hvorved Kommissionen godkendte Frankrigs støtte til selskabet Air Austral, annulleres.
            
         
               —
            
            
               Kommissionen og Frankrig tilpligtes at træffe de nødvendige foranstaltninger med henblik på tilbagesøgning af den ulovligt modtagne støtte fra selskabet Air Austral.
            
         
               —
            
            
               Kommissionen tilpligtes at betale selskabet Air Bourbon 10 000 EUR i sagsomkostninger, jf. procesreglementets artikel 87, stk. 2.
            
         Søgsmålsgrunde og væsentligste argumenter:
   Sagsøgeren har nedlagt påstand om annullation af beslutning K(2003)4708 af 16. december 2003, hvorved Kommissionen fandt den støtte, som er ydet til selskabet Air Austral, forenelig med fællesmarkedet på grundlag af artikel 87, stk. 3, EF. Der er nærmere bestemt tale om en driftsstøtte på 1 950 536 EUR i form af et skattefradrag, som kan foretages af de skattepligtige, som investerer i ombygning af to fly af typen B 777-2000 med henblik på at åbne ruten Paris/La Réunion, og som gennem et fælles interessentskab (SNC), udlejer dette materiel til Air Austral i en periode på fem år og herefter overdrager materiellet til sidstnævnte selskab for et ukendt beløb.
   Den anfægtede beslutning bygger på den betragtning, at den omhandlede støtte er en driftsstøtte, der som anført i retningslinjerne for statsstøtte med regionalt sigte kan accepteres som kompensation for en del af meromkostningerne til transport i regionerne i den yderste periferi, som omfatter La Réunion.
   Efter sagsøgerens opfattelse må den omhandlede støtte anses for uforenelig med fællesmarkedet af følgende grunde:
   
               —
            
            
               Støtten udgør investeringsstøtte til erhvervelse af transportmateriel, som er forbudt i henhold til ovennævnte retningslinjer.
            
         
               —
            
            
               Støtten er udelukkende forbeholdt selskabet Air Austral og skaber en uligevægt mellem konkurrencefordrejningen og fordelene i form af udvikling af regionen.
            
         
               —
            
            
               Støtten krænker princippet om, at der ikke må ske kumulation af offentlig støtte, idet selskabet Air Austral har fået tilført offentlige midler fra regionen og fra Département de la Réunion, som ikke kan sidestilles med en investering, som en privat investor, der handler på normale markedsøkonomiske vilkår, ville have foretaget. Disse tilførsler af midler har i øvrigt skabt en overkapacitet på udbudssiden på luftruten mellem Paris og Saint Denis.
            
         
               —
            
            
               Støtten forskyder den ligevægt, som skal bestå mellem på den ene side de fordele, støtten medfører for regionens udvikling, og på den anden side fordrejningen af konkurrencevilkårene mellem Air Austral og sagsøgeren.
            
         Air Bourbon har ligeledes gjort gældende, at selskabets ret til kontradiktion, som er sikret ved artikel 88, stk. 3, EF, er blevet tilsidesat.